***Tájékoztató a*KÖFOP-1.2.1-VEKOP-16 Csatlakoztatási konstrukció az önkormányzati ASP rendszer országos kiterjesztéséhez*című pályázatról***

A kedvezményezett neve: **Iszkaszentgyörgy Község Önkormányzata**

A támogatás összege: **5.988.840 Ft, támogatási intenzitás: 100%**

A projekt azonosító száma:**KÖFOP-1.2.1-VEKOP-16-2017-01004**

**Támogatói okirat kelte: 2107. május 3.**

A projekt megvalósításának befejezése: **2018. június 30.**

Iszkaszentgyörgy Község Önkormányzata 2017. februárban nyújtotta be pályázatát a KÖFOP-1.2.1-VEKOP-16 Csatlakoztatási konstrukció az önkormányzati ASP rendszer országos kiterjesztéséhez című felhívásra.

A támogatási döntés alapján az önkormányzat 6 millió Ft vissza nem térítendő támogatásban részesült Magyarország Kormánya és az Európai Unió által. A projekt célja az egységesített önkormányzati elektronikus ügyviteli megoldások bevezetése országos szinten, az egyes települési önkormányzatok az Önkormányzati ASP központhoz történő csatlakozásának megvalósításával.

A támogatás segítségével beszerzésre kerül 6 db, az ASP rendszer követelményeinek megfelelő hardverrel és szoftverekkel rendelkező számítógép, 1 db laptop, 7 db monitor és 7 db kártyaolvasó; utóbbi eszköz lehetővé teszi az elektronikus személyi igazolvánnyal történő belépést az ügyintézéshez az ügyfelek részéről is.

Az eszközök beszerzésén túl megvalósul az elektronikus ügyintézés feltételeinek kialakítása és ehhez kapcsolódóan az önkormányzati rendeletek felülvizsgálata, a szabályzatok aktualizálása, továbbá a szakrendszerek adatainak az ASP központi rendszerbe történő migrációja.

A projekt biztosítja az Iszkaszentgyörgyi Közös Önkormányzati Hivatal dolgozóinak a Magyar Államkincstár Fejér Megyei Igazgatósága által szervezett oktatásokon való részvétel útiköltségét, a kötelező nyilvánosság biztosításának költségeit, valamint a projektmenedzsment díját.